《偈七首》
宋代·释法泰

今朝正月已半，是处灯火缭乱。
满城罗骑骈阗，交互往来游玩。
文殊走入闹篮中，普贤端坐高楼看。

作者简介：释法泰，号佛性，俗姓李，汉州（今四川广汉）人。住鼎之德山，邵之西湖及谷山道吾，敕居潭州大沩。为南岳下十五世，圆悟克勤禅师法嗣。《嘉泰普灯录》卷一四、《五灯会元》卷一九有传。今录诗七十一首。